รัฐบาล แสดงความเสียใจต่อญาติผู้เสียชีวิตจากเหตุการณ์ความรุนแรงที่เกิดขึ้นใน จังหวัดนครราชสีมา พร้อมขอความร่วมมือ งดแชร์ ส่งต่อภาพความรุนแรง
รัฐบาล แสดงความเสียใจต่อญาติผู้เสียชีวิตจากเหตุการณ์ความรุนแรงที่เกิดขึ้นใน จังหวัดนครราชสีมา พร้อมขอความร่วมมือ งดแชร์ ส่งต่อภาพความรุนแรงนางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า รัฐบาลขอแสดงความเสียใจต่อญาติผู้เสียชีวิตจากเหตุการณ์ความรุนแรงที่เกิดขึ้นใน จังหวัดนครราชสีมา และขอความร่วมมือประชาชนและสื่อมวลชนให้งดเผยแพร่ แชร์ ภาพ คลิปวิดีโอ ซึ่งมีเนื้อหาเกี่ยวกับความรุนแรง รวมถึงภาพและคลิปวิดีโอของผู้ที่เสียชีวิต เพื่อป้องกันผลกระทบอันจะเกิดต่อจิตใจของผู้ที่เกี่ยวข้อง ไม่ว่าจะเป็นญาติหรือคนใกล้ชิดของผู้สูญเสีย ซึ่งขณะนี้อยู่ในสภาวะเศร้าเสียใจ ทั้งยังเป็นการป้องกันการส่งต่อความรุนแรงไปสู่เด็กและเยาวชน ซึ่งเป็นอนาคตของชาติด้วย ดังนั้น จึงไม่ควรเผยแพร่ แชร์ภาพและวิดีโอคลิปที่ไม่เหมาะสมนางสาวไตรศุลี ยังกล่าวว่า เพื่อดูแลสภาพจิตใจของประชาชน กรมสุขภาพจิต กระทรวงสาธารณสุข ได้ส่งทีมแพทย์ลงพื้นที่พูดคุยให้คำปรึกษา ดูแลสภาพจิตใจของประชาชนอย่างเร่งด่วนแล้ว โดยได้กำหนดแผนการเยียวยาไว้ 4 ระยะ ตั้งแต่ระยะฉุกเฉิน สั้น กลาง ยาวนอกจากนี้ ยังแนะนำ 5 วิธีเพื่อดูแลสุขภาพจิตตัวเองคือ พยายามรับประทานอาหาร นอนหลับพักผ่อน ออกกำลังและใช้ชีวิตปกติ  ให้ความสำคัญกับอารมณ์ของตนเอง  หมั่นสังเกตการเปลี่ยนแปลงของอารมณ์และความรู้สึกตัวเอง หลีกเลี่ยงการรับข่าวที่มากเกินไป ติดต่อกับเพื่อนและครอบครัว ให้ผ่านช่วงที่ยากลำบากและเพิ่มการพูดคุยและติดต่อกับผู้อื่นเท่าที่ทำได้ เพื่อระบายความรู้สึก